Oïdium de la vinha

L’oïdium de la vinha es una malautiá parasitària fongica, tanben dicha cendrosa ò farinosa, qu'es causada per Erysiphe necator. S'ataca principalament ai plantas dau genre Vitis. Originària d'America dau Nòrd(en) Uwe Braun, The Powdery Mildews (Erysiphales) of Europe, Springer, 1995.(en) Marin T. Brewer, « Phylogeography and population structure of the grape powdery mildew fungus, Erysiphe necator, from diverse Vitis species », BMC Evolutionary Biology, 2010, vol. 10, n° 1,‎ pp. 268., se difusèt dins lei vinharedas deis autrei regions dau monde durant lo sègle XIX e entraïnèt plusors crisis viticòlas(fr) Alain Reynier, Manuel de viticulture : guide technique du viticulteur, París, Éd. Tec & doc, 2011.. En Occitània, la malautiá es venguda endemica dins lei zònas mediterranèas e dins la vau de Ròse onte lei condicions caudas e umidas favorizan son mantenement. Amb lo rescaufament climatic, d'invasions dins leis autrei regions viticòlas occitanas son mai e mai frequentas. Lei simptòmas de la malautiá son divèrs car lo parasit pòu atacar totei lei partidas de la vinha. Lo pus frequent es la preséncia de tacas blanquinosas e grisassas e poussosas que s'estendon pauc a cha pauc sus lei fuelhs. Lei fruchs pòdon tanben èsser atacats e dessecats. En cas d'epidemias massisa, aquò redutz considerablament la recòlta. Lo tractament pus utilizat es la dispersion de soupre sus lei vinhas car aquel element permet d'empachar l'aparicion dau parasit e de lo destrurre en cas de contaminacionLei fongicids a basa de soupre son generalament constituïts de soupre e d'additius permetent de mantenir lo produch sus lei fuelhs e de renforçar seis efiechs sus lo parasit.. Dempuei leis ans 1970, es tanben possible d'utilizar de produchs antifongics pus complèxes, coma leis inibitors de la sintèsi deis esteròus, per eliminar la malautiá(fr) Agreste, « Fortes disparités de protection contre l'oïdium et le mildiou », Primeur, 2012, vol. 289..

 Liames intèrnes 
 Mildió, autra malautiá parasitària de la vinha.
 Parasitisme.
 Soupre.
 Vinha.
 Vin.
 Viticultura.

 Bibliografia 

 (fr) Alain Reynier, Manuel de viticulture : guide technique du viticulteur, París, Éd. Tec & doc, 2011.
 (fr) Pierre Viala, Les maladies de la vigne, París, G. Masson, 3 edicion, 1893.

 Nòtas e referéncias